SET พรุ่งนี้ผันผวน หลังตลาดตปท.ยังติดลบ
บล.อาร์เอสบี โอเอสเค มองแนวโน้มการลงทุนพรุ่งนี้ เชื่อว่าสุดท้ายตลาดหุ้นไทยคงจะฝืนไม่ได้ ถ้าตลาดต่างประเทศยังติดลบกันหมด ยกเว้นแต่กรีซจะเคลียร์หนี้หรือตกลงกับเจ้าหนี้ได้ ดังนั้น ตลาดจึงน่าจะยังผันผวนอยู่ พร้อมให้แนวรับ 1,470 จุด ส่วนแนวต้าน 1,495 จุด
4 มิ.ย. 2558

นายศราวุธ เตโชชวลิต ผู้อำนวยการอาวุโส ฝ่ายวิเคราะห์หลักทรัพย์ บล.อาร์เอสบี โอเอสเค เปิดเผยถึงตลาดหุ้นไทยวันนี้ (4 มิ.ย.) ยืนในแดนบวก คาดว่าจะเป็นผลจากแรงซื้อเข้ามาที่หุ้นในกลุ่มแบงก์ หลัง รมว.คลังได้ออกมาบอกว่าไม่จำเป็นจะต้องลดอัตราดอกเบี้ยลงแล้ว ทำให้กลุ่มแบงก์ช่วยประคองดัชนีฯไว้
แต่ทั้งนี้ตลาดต่างประเทศต่างก็ติดลบกันเกือบหมด แม้แต่ตลาดในยุโรปต่างติดลบ เนื่องจากยังมีความกังวลเรื่องของกรีซจะครบกำหนดชำระหนี้ราว 300 ล้านยูโรในวันศุกร์นี้ ดังนั้นจึงต้องติดตามดูว่าจะเป็นอย่างไร
แนวโน้มการลงทุนในวันพรุ่งนี้ (5 มิ.ย.) เชื่อว่าสุดท้ายตลาดหุ้นไทยคงจะฝืนไม่ได้ ถ้าตลาดต่างประเทศยังติดลบกันหมด ยกเว้นแต่กรีซจะเคลียร์หนี้หรือตกลงกับเจ้าหนี้ได้ ดังนั้น ตลาดจึงน่าจะยังผันผวนอยู่ พร้อมให้แนวรับ 1,470 จุด ส่วนแนวต้าน 1,495 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
PTT ปิดที่ 337.00 บาท ลดลง 3.00 บาท
KTB ปิดที่ 18.10 บาท เพิ่มขึ้น 0.10 บาท
TIPCO ปิดที่ 13.70 บาท เพิ่มขึ้น 0.40 บาท
KBANK ปิดที่ 199.00 บาท เพิ่มขึ้น 4.00 บาท
ITD ปิดที่ 8.25 บาท เพิ่มขึ้น 0.25 บาท
 
ที่มา: สำนักข่าวอินโฟเควสท์